Diari Oficial de la Generalitat Valenciana


Sumari del DOGV 246, del 25-04-1985 (1985/804191)

DECRET 43/1985, d'11 de abril, del Consell de la Generalitat Valenciana, pel qual es creen Centres Públics d'Educació Permanent d'Adults a la Comunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/04/11/43/dof/vci/html**

### Dades del document

Número de DOGV
:   246

Data del DOGV
:   25-04-1985

Secció del DOGV
:   DISPOSICIONS GENERALS

Número del document
:   1985/804191


Data del document
:   11-04-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 43/1985, d'11 d'abril, del Consell de la Generalitat Valenciana, pel qual es creen centres públics d'Educació Permanent d'Adults en la Comunitat Valenciana.  
La Llei General d'Educació i Finançament de la Reforma Educativa 14/1970 de 4 d'agost que fa referència expressa en el preàmbul, a l'educació permanent, amb el propòsit de construir un sistema educatiu que desplegue fins al màxim les possibilitats personals de tots i cada un dels espanyols, oferint a l'alumne, una vegada passat el període d'Educació General Bàsica, la possibilitat d'incorporar-se als estudis i de facilitar-los a aquells que, quan pertocava no pogueren cursar-los amb regularitat.   
També, l'article 27 de la Constitució Espanyola estableix que els poders públics garanteixen el dret de tothom a l'educació, a través, entre d'altres mitjans, de la creació de centres docents. L'educació tindrà com a finalitat el desenvolupament íntegre de la personalitat humana.   
La Llei Orgànica 5/1982, d?1 de juliol de l'Estatut d'Autonomia de la Comunitat Valenciana, estableix a l'article 35 la competència plena de la Generalitat Valenciana en la regulació i administració de l'ensenyament en tota la seua extensió, nivells, graus, modalitats i especialitats, en l'àmbit de les seues competències.   
En virtut d'això, i segons el que disposen els articles 44, 45 i 91 de la Llei General d'Educació, que regulen la creació i característiques dels Centres d'Educació Permanent d'Adults, d'acord amb el que estableix l'article 9 punts 1,e) i 2 de la Llei Orgànica 5/1980, de 19 de juny, que regula l'Estatut de Centres Escolars per tal d'atendre els objectius exposats, i d'acord amb les competències que estableix el Reial Decret 2093/83, de 28 de juliol, de transferències de l'Administració del Estat a la Comunitat Valenciana en matèria d?Educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la reunió del dia 11 d'abril de 1985,   
Article primer  
DISPOSE:   
Es creen els Centres Públics d'Educació Permanent d'Adults següents:   
Província d'Alacant  
Municipi: Elda. Localitat: Elda. Centre d'Educació Permanent d'Adults, domiciliat al carrer Antilles, I (Barri de St. Francesc de Sales) amb capacitat per a dos-cents alumnes en presència simultània.   
Província de València  
Municipi: Mislata. Localitat: Mislata. Centre d'Educació Permanent d'Adults, domiciliat al carrer Vicente Salvatierra, cantonada en el carrer Sta. Cecilia, amb capacitat per a cent-vint alumnes en presència simultània.   
Municipi: Torrent. Localitat: Torrent. Centre d'Educació Permanent d'Adults, domiciliat a la Plaça St. Pasqual, 20, amb capacitat per a dos-cents cinquanta alumnes en presència simultània.   
Article segon  
S'autoritza la Conselleria de Cultura, Educació i Ciència perquè per Ordre assenyale la data i l'inici de les activitats als Centres d'Educació Permanent d'Adults relacionats en l'article anterior i adopte les mesures necessàries per a l'execació d'aquest Decret.   
València, a 11 d'abril de 1905.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència'  
CEBRIA CISCAR I CASABAN


Còpia Permalink ELI